runetrust/blame-folketinget-dk huggingface dataset:
Rosa Lund (EL), 2024-05-07:
Kagame, som jo er kendt for effektiv undertrykkelse af enhver opposition og veludførte mord på sine politiske modstandere, ville hellere end gerne lægge jord til det socialdemokratiske danske modtagecenter til gengæld for kolde kontanter og international anerkendelse og selvfølgelig en berettiget forventning om, at Danmark ikke ville stå forrest blandt dem, der ellers med god ret kritiserer den katastrofale menneskerettighedssituation i Rwanda.
Sophie Hæstorp Andersen (S), 2012-11-22:
Men Rigsrevisionen har jo i hvert fald indtil videre bakket op om det lovforslag, der ligger her, og det tror jeg at de har gjort, fordi de også mener, at der er fundet en nogenlunde ordentlig model for, hvordan man nu kan sikre, at der ikke sker den udvikling, vi har set, hvor godt nok flere diagnosticeres med høretab, men hvor vi ikke kan sige, at det udelukkende sker på grund af flere ældre i befolkningen.
Lisbeth Bech-Nielsen (SF), 2022-04-26:
Jeg vil spørge ind til Det Konservative Folkepartis holdning til, hvis man uforskyldt er blevet udsat for svindel og står i en økonomisk klemme og der er en gerningsmand, der har erkendt skyld, så det er beviseligt, at det ikke er vedkommendes egen skyld, at man f.eks. hæfter for et lån osv.
Mattias Tesfaye (S), 2018-11-29:
Men hvad er det, der ikke er helt almindeligt og regulært ved de tusindvis af både unge og voksne, som går fuldstændig normalt på arbejde, social- og sundhedsassistentelever, der indgår i normeringen på ældrecentre, eller murerlærlinge, der står og murer sten i dag, mens vi står her og snakker?
Ole Stavad (S), 2006-11-08:
Jeg har et eller andet sted forståelse for skatteministerens behov for at tale maksimalt udenom, for jeg har meget svært ved at se, at han kan snakke sig væk fra, at når inddrivelsesbeløbet er steget konstant og konsekvent, siden skatteministeren og staten overtog opgaven, er det nok bare, fordi man har ændret kriterier.
Brian Mikkelsen (KF), 2015-04-14:
Det er korrekt opfattet, at den debat, der har været, og som jeg egentlig opfattede at alle partier uanset partifarve tilsluttede sig det principielle i – i lyset af Justitias opgørelse over, at der var kommet en inflation i antallet af bemyndigelser til, at man uden retskendelse kunne komme ind på offentlig grund – gør, at vi ligesom siger, at vi nu hæver flaget.
Morten Bødskov (S), 2013-11-28:
Det er jo det, vi taler om her, og derfor synes jeg, at man skal huske proportionerne i det her, nemlig at det vil være noget, som man vil kunne afklare relativt enkelt, og jeg forudser slet, slet ikke de konflikter, som jeg fornemmer ligger mellem linjerne i det, hr. Karsten Lauritzen spørger om.
Lennart Damsbo-Andersen (S), 2009-02-06:
Kan jeg ikke få Dansk Folkepartis ordfører til at nikke ja til eller sige ja til, at han vil være med til at kigge på, at vores system bliver indrettet sådan, at man ikke i kraft af den faldende beskæftigelse, vi har nu, får folk til at ramme ned i nogle af de her dumme huller, som jeg hørte hr. Bøgsted tale om - det dumme system - så folk kan komme videre på en ordentlig måde.
Keld Albrechtsen (EL), 1999-04-09:
Nu synes jeg unægtelig, det ligesom begynder at se ud, som om Venstre gerne vil give en gratis omgang: Man vil gerne have lov til at kritisere regeringen og være enig med Enhedslisten i noget af kritikken, men når det kommer til stykket, vil man altså ikke være med til at gøre noget.
Simon Emil Ammitzbøll (LA), 2012-03-27:
Man kan jo sige, at det er fair nok i et demokratisk perspektiv, at Socialistisk Folkeparti ønsker at bestemme, hvordan familierne skal indrette deres liv, og det kan man stille op med til et folketingsvalg og blive valgt på, og så må vi tage den i næste valgkamp og prøve at se, om vi kan ændre på balancen, men man kan ikke påstå, at man indfører rettigheder til folk, når man tager deres ret.
Kristian Thulesen Dahl (DF), 2004-06-03:
Det kan hr. Morten Bødskov så mene er et problem han i virkeligheden har sammen med de partier, han på daværende tidspunkt havde en flerårsaftale med, og at det var et fælles problem - det kan man så slås med regeringspartierne om - men vi kom til bordet og kunne med det samme se, at der var et problem med, at vi har for få fængselspladser her i landet.
Helle Thorning-Schmidt (S), 2012-05-30:
I forhold til den her skattereform er vi parate til at beskatte bankerne noget mere og bruge pengene til at afskaffe den iværksætterskat med, som erhvervslivet har tordnet imod, og vi vil også godt indføre et investeringsvindue til virksomhederne, så de her og nu får et tilskud til at komme i gang med at investere i maskiner, et produktionsapparat , som skal sikre flere arbejdspladser.
Marlene Harpsøe (DF), 2009-05-18:
Dansk Folkeparti mener derfor, at der skal medfølge en vejledning, når man køber et kæledyr, som bl.a. fortæller om, hvordan man behandler dyret, hvilken mad dyret har bedst af, hvilken motion det bør få, hvordan man plejer dets pels, dets negle m.v.
Birthe Rønn Hornbech (V), 2004-12-01:
Hvis man har et klart ønske om, at domstolene skal udmåle højere straffe, er den rigtige fremgangsmåde – det ved fru Line Barfod jo også – at sætte strafferammerne op, for det skal domstolene rette sig efter, hvorimod de ikke behøver at rette sig efter en anmodning fra anklagemyndigheden om skærpelse af straffene.
Trine Pertou Mach (EL), 2023-12-07:
Det er vigtigt, at vi har den her slags debatter i Folketinget og også samlet kan give vores utvetydige fordømmelse af gidseltagning af civile, som intet ansvar skal bære for det, man ønsker kollektivt at pålægge ansvar for, men som man ikke kan pålægge kollektivt.
Simon Emil Ammitzbøll (RV), 2006-12-01:
Jeg skal nok lade være at nævne navnene på de gæve Venstrefolk, men jeg håber, de sidder og lytter med på deres kontorer, sådan at appellen kan komme ud, og at de stemmer efter deres overbevisning og deres fornuft og ikke bare siger a og derefter ingenting siger, men siger, at nu har de sagt a, og så siger de også b.
Maria Durhuus (S), 2024-04-30:
Det, der altid har inspireret mig og gjort mig nysgerrig, er, hvordan det kan være, at man nogle steder er rigtig gode til at inddrage de pårørende og andre steder mener, at man som faglighed ved bedst, og at de pårørende helst ikke skal ind at påvirke plejen for meget.
Johs. Poulsen (RV), 2006-05-10:
Der er blevet brugt flere ord om det i dag, men vi ved alle sammen godt, hvad det handler om, og jeg er helt enig med dem, der før har sagt, at det er noget underligt noget at gøre det til en strid om ord, lad os først og fremmest diskutere den substans, som ligger i det, nemlig en omlægning, der i forhold til det samlede skattetryk udmærket kan være udgiftsneutral.
Jann Sjursen (KRF), 2001-06-01:
Det betyder jo, at hvis nu vi ikke havde fået flertal for det synspunkt, at der ikke var blevet nogen folkeafstemning, at vi i dag skulle have stemt imod det, som vi rent faktisk mener, nemlig at Nicetraktaten skal ratificeres hurtigt, for at vi får sat skub i udvidelsen.
Frank Jensen (S), 2003-03-19:
Vi opfordrer regeringen til meget tidligt at indlede forhandlinger med Folketinget om, hvordan vi skal forholde os til de militære bidrag, som nødvendigvis stadig må være der, når krigshandlingerne er slut. Vi ved alle sammen, at der skal være en militær tilstedeværelse i Irak, forventeligt i ganske, ganske mange år fremover.
Özlem Sara Cekic (SF), 2012-02-21:
Grunden til, at jeg tager ordet, er, at jeg blev lidt fanget af den stemning, der var i forhold til, at vi burde gøre tingene bedre, at vi burde gøre dem anderledes, og at vi nu må sætte os ned og se, hvad det er, der virker, og der synes jeg, det er enormt positivt, at vi i fællesskab kan definere, i hvilken retning det er, vi skal gå.
Kirsten Jacobsen (FP), 1998-06-24:
Til slut kan jeg ikke lade være med at spørge, om skatteministeren og regeringen overhovedet har overvejet, hvordan mobiliteten på hele markedet vil blive, hvordan man her i sommerens løb vil opleve boligmarkedet som én stor bævrende geleklump, hvor ingen tør handle, fordi ingen længere kan have tiltro til, at den lovgivning, man handler i tillid til, holder ret meget længere.
Brian Mikkelsen (KF), 2009-04-29:
Den markante stigning i antallet af sigtelser for menneskehandel, som vi har set, og som jeg omtalte i besvarelsen af forrige spørgsmål, fra 2 i 2006 til 30 i 2008, er efter min opfattelse et udtryk for, at den styrkede indsats begynder at give resultat.
Kristian Thulesen Dahl (DF), 2004-03-24:
Det er det sidste, der er vigtigt og afgørende for, at det, man gør, også har en god fremtid, altså at det ikke er noget, der gør, at man om et halvt år skal mødes for i virkeligheden at lave prisindgreb eller lignende, men at det er noget, der er holdbart også på længere sigt.
Nikolaj Villumsen (EL), 2014-05-13:
Ja, de skal i hvert fald betale de ca. 400 mia. kr., som de skal indbetale, men ser man på, hvad der er blevet givet i garantier og i direkte bankpakker i EU ved den her finanskrise, er det jo omkring 12.000 mia. kr. Altså, hvis vi kommer ind i en lignende krise i fremtiden, vil den her fond hurtigt blive tom, og så er det jo statskasserne, der er bagstoppere.
Lars Løkke Rasmussen (V), 2002-10-31:
Der er en rød tråd i de eksempler, jeg tager frem her, nemlig: At gøre noget ved det har meget lidt med sundhedsvæsenets behandlingsindsats at gøre og meget med befolkningens holdning til egen indsats og meget med de sundhedsprofessionelles holdning til rådgivning og støtte at gøre.
Carsten Hansen (S), 2012-04-18:
Jeg vil så repetere, at det er korrekt, at det er boligjobordningen og det med, at man skal lave en 5-procents-besparelse, som betyder, at man også i de omstruktureringer, der finder sted i ministerierne, er nødt til at inddrage nogle af de arbejdspladser, der ligger derude, men prioriteringen er helt klart sådan, at det er i København, de største besparelser sker.
Carsten Hansen (S), 2014-10-24:
Jeg mener også, vi gør det med det formandskabsprogram, der bliver fremlagt i Stockholm her i næste uge på Nordisk Råds session. De nordiske samarbejdsministre udpeger i samme erklæring, som jeg omtalte, en række visioner, som kan sammenfattes i, at vi i de kommende år ønsker et grænseløst Norden, et innovativt Norden, et meget synligt Norden og et udadvendt Norden.
Brigitte Klintskov Jerkel (KF), 2017-05-10:
Der er alene tale om en videreførelse af de gældende økonomiske rammevilkår i økonomiprotokollatet af 2014 til overenskomsten, som udløber her den 31. august 2017 Økonomiprotokollatet bortfalder, når en aftale om fornyelse af overenskomsten er trådt i kraft, eller når overenskomsten eventuelt er ophørt efter opsigelse fra en af overenskomstens parter, hvilket kan ske med et varsel på 6 måneder.
Villum Christensen (LA), 2013-11-22:
I høringssvarene påpeges tillige, at forslaget synes at kollidere med Århuskonventionens bestemmelser om borgernes adgang til en enkel og billig prøvelse af forvaltningsmyndighedernes grænser, og her vil de kommende bekendtgørelser virkelig repræsentere myndigheden, når der slås hårdt.
Sólbjørg Jakobsen (LA), 2025-04-24:
Det netop, fordi vi mener, at der i den her periode, før levedygtighedskriteriet er opfyldt, men ikke helt i starten af graviditeten, er en tungere vægt, end der er i starten af graviditeten, hvor du ikke har individets rettigheder endnu, ikke har rettigheder, som følger med et menneske, endnu, men du udvikler dig stille og roligt til på sigt at blive et barn.
Knud Erik Kirkegaard (KF), 2000-11-17:
Så bebuder regeringen yderligere initiativer - disse initiativer er altså ikke indeholdt i forslaget - men disse initiativer er ikke klar endnu, og det er helt uafklaret, hvornår de i givet fald vil kunne træde i kraft, ja, jeg kan endda forstå, at de nye initiativer må afvente EU-godkendelse efter statsstøttereglerne. Det, man forestiller sig, er åbenbart en certificeringsordning, hvor de certificerede virksomheder kan opnå et tilskud, der skulle svare til den indbetalte afgift.
Rasmus Jarlov (KF), 2016-10-25:
Så vi synes ikke, at økonomien er så væsentlig i forholdet til Færøerne og Grønland, men jeg vil dog sige, at jeg ser frem til, hvis Færøernes økonomi bliver ved med at trives så godt, som den gør i øjeblikket, snart at modtage bloktilskud fra Færøerne til Danmark, hvis Færøerne bliver rigere end Danmark.
Martin Henriksen (DF), 2006-04-25:
Men vi fornemmede også meget hurtigt, at det, man ønskede i forligskredsen, var at gennemføre de justeringer og forbedringer, som følgegruppen har foreslået, og det tog vi naturligvis til efterretning i Dansk Folkeparti, i og med at vi er en del af forligskredsen.
Anne-Marie Meldgaard (S), 2000-01-27:
Forslaget indeholder også et utrolig velkomment initiativ til at styrke den sociale indsats på arbejdsmarkedet ved oprettelse af Det Rådgivende Praksisudvalg i Den Sociale Ankestyrelse og Rådet for den sociale indsats på det rummelige arbejdsmarked, som skal rådgive ministeren i spørgsmål vedrørende den sociale indsats på arbejdsmarkedet.
Susanne Clemmensen (CD), 1999-05-11:
Vi skal i hvert fald være sikre på, at det er et bestemt organ af eksperter, der sidder og tager stilling til, hvornår forsigtighedsprincippet skal tages i anvendelse, så vi undgår netop de her slagsmål bl.a. mellem EU og USA om hormonbøffer og banansagen, hvor man netop ikke kan blive enige om, hvis eksperter der så at sige har ret.
Martin Lidegaard (RV), 2019-04-23:
Derfor må jeg også sige ligeud, at det ærgrer mig meget – uden at jeg skal gøre mig til dommer over, hvem der har skyld og ikke skyld i det – at der ikke er nået enighed om et fælles forslag til vedtagelse i dag, for så vidt jeg kan læse de to forslag til vedtagelse, er der ganske få nuancer mellem dem.
Eigil Andersen (SF), 2009-05-12:
Det kæmpe fremskridt, som regeringen påstår den har lavet, går ud på, at man nu har givet en virksomhed, som har haft treholdsdrift, mulighed for, at de ikke behøver at bruge det system, som var gældende tidligere, nemlig at der den ene uge var arbejde og den anden uge var man på dagpenge.
Peter Skaarup (DF), 2012-02-03:
Og derfor er det også Folketinget, der må tage ansvaret og ikke bare sige, at der er nogle meget dygtige embedsmænd et sted ude i landet, altså Straffelovrådet, der måske engang får set på det, og at så får vi måske i Folketinget engang et grundlag for at gøre et eller andet, og så laver vi måske engang et lovforslag, som vi måske engang om 5 år får første-, anden- og tredjebehandlet.
Torsten Gejl (ALT), 2022-04-21:
Så tænk sig, at regeringen, SF og Enhedslisten i dag vælger at gå glip af muligheden for en meget stor CO 2 -besparelse gennem en meget lille indsats, selv om f.eks. SF var ude at støtte regeringens forslag i oktober 2020 om at indføre to kødfrie dage i de statslige kantiner.
Hans Christian Schmidt (V), 2015-10-21:
Derfor er jeg bare nødt til at sige, at den samme rapport, hvis man kigger ind i den, også konkluderer, at billedet ikke ændres væsentligt, selv om vi forudsætter markante gevinster vedrørende bymiljø, vækst, handelsliv osv., som normalt ikke medregnes og indregnes i det, fordi værdiansættelsen er meget usikker.
Leif Mikkelsen (V), 2005-06-09:
Så uanset al udenomssnak og uanset al snak om, hvorvidt der er tillid eller noget andet, så er det her et fremragende værktøj til at løse opgaven bedre, og derfor er det et helt naturligt element i den samlede del af kommunalreformen, at vi vedtager lovforslaget om evalueringsinstituttet.
Marie Bjerre (V), 2020-01-09:
Vi har sagt, at vi gerne vil sikre den fortsatte afgiftsfritagelse for elbiler under 400.000 kr., og det var sådan set også med i vores finanslovsudspil, og vi vil gerne fortsætte med den her afgiftsfritagelse i 2020, og vi vil også gerne fortsætte med den i 2021.
Lennart Damsbo-Andersen (S), 2009-02-06:
Vi Socialdemokrater tror på, at vejen til at bryde den sociale arv, vejen til at give mennesker et ordentligt afsæt i samfundet, går gennem at give lige muligheder for at få skolegang, uddannelse og job, samtidig med at forsørgelsesgrundlaget er i orden.
Pia Kjærsgaard (DF), 2023-02-08:
Jeg vil da godt sige til ministeren, at der indgik en lille overvejelse af, om jeg skulle trække spørgsmålet, men så tænkte jeg, at nej, det gør jeg ikke, selv om ministeren kl. 24 i går aftes meddelte, at nu havde man fået styr på folkepension, modregning osv.
Martin Henriksen (DF), 2006-03-28:
Der synes jeg, at det som udgangspunkt – og det synes jeg bliver præciseret meget godt med den nye formålsparagraf – må være lærerens opgave at give eleven færdigheder og kundskaber, men det udelukker jo ikke kreativitet, innovation og alle de andre ting, der har været fremme i debatten, og som man næsten skulle tro bliver forbudt med det her.
Dan Jørgensen (S), 2020-06-18:
Man skal passe på med at lave lovgivning på baggrund af enkeltstående eksempler, men alligevel tror jeg, de fleste vil være enig med mig i, at der har været så mange eksempler nu på, at nogle af de aktører, der bruger biomasse i Danmark i dag, ikke i høj nok grad har kunnet redegøre for, at der faktisk også er blevet levet op til de krav, som de har sat til sig selv i en frivillig brancheaftale.
Per Larsen (KF), 2025-02-21:
Jeg har bare et krav om, når vi skal gøre noget permanent, at man så også sørger for at tilvejebringe de oplysninger, der skal tilvejebringes, og at man gør det på nøjagtig samme måde, som når man ellers godkender medicin til humant brug, så man sørger for, at man ved, hvad det er, man arbejder med, at man kender langtidseffekten, de negative konsekvenser, og at man i det hele taget får noget fodfæste i forhold til det, sådan at der ikke er nogen negative konsekvenser for patienterne.
Liv Holm Andersen (RV), 2014-04-01:
Derfor er vi sådan set glade for det her forslag, som sandsynligvis ikke i morgen løser den her problematik, men som i hvert fald giver os et redskab, der kan bringe os nærmere på at få den viden, som kan være med til at ændre nogle ting på det lange sigt.
Flemming Kofod-Svendsen (KRF), 1999-12-16:
Her er det jo en kendsgerning, at den finanslov, som nu foreligger, indfører en række afgifter, 17 nye afgifter, som rammer erhvervslivet med godt 2 mia. kr. Landbruget bliver ramt med 450 mio. kr., og det øvrige erhvervsliv får tilsvarende en række stramninger. Så må man spørge: Er det det, vi har brug for?
Sophie Hæstorp Andersen (S), 2008-06-12:
Vedkommende kigger fortvivlet i anbefalingerne i rapporten, der bl.a. konkluderer, at salg af almene boliger kun bør ske, hvis der er enighed blandt alle involverede, altså at regeringens ideologiske kampagne fraviges, hvor man gennem rabatter og krav til boligafdelinger om at udarbejde salgsmateriale, hvis blot en lejer måtte vise interesse for at købe, bevidst forsøger at lokke nuværende beboere til at købe.
Charlotte Dyremose (KF), 2014-05-20:
Men i stedet for at lægge den kompetence, som Sexologisk Klinik besidder, ud til speciallæger, ønsker vi at se nærmere på, om ikke vi kunne lave en tilsvarende afdeling på et af de jyske sygehuse og dermed begrænse transportproblematikken for de her personer.
Lisbeth Bech-Nielsen (SF), 2024-05-22:
Nu kender jeg ordføreren som en, der både går op i borgere og virksomheders retssikkerhed i forhold til techgiganter og andre, men også i forhold til staten og den magt, den jo egentlig har over os i forhold til at ligge inde med en masse data og sammenkøring af registre osv. Bekymrer det ikke ordføreren, at en statslig styrelse, som er ansvarlig for udrulning af digitalisering og kunstig intelligens i det offentlige, også skal føre tilsyn med sig selv?
Mette Frederiksen (S), 2023-04-25:
Altså, jeg kan godt lide, at man, når man har været rigtig mange år på arbejdsmarkedet og er startet tidligt, ikke har taget en lang videregående uddannelse, har haft et hårdt job – hårdere end mange andre – måske har haft skiftende arbejdstider osv., så har en indflydelse på, hvornår man trækker sig tilbage.
Frank Aaen (EL), 2000-11-16:
Hvis hr. Kristian Jensen bekymrer sig så meget om, hvordan vi kan sørge for, at alle på en arbejdsplads får adgang til IT, synes jeg, hr. Kristian Jensen skulle rette angrebet mod arbejdsgiverne og sige, at det er en urimelig forskelsbehandling af de ansatte, når arbejdsgiverne mener, at det kun er de højeste funktionærer - de, der er tættest på ledelseskontorerne - der kan få tilskud til at købe deres pc, hvorimod alle andre må klare sig selv eller i givet fald være med til at tage pengene i statskassen.
Frank Aaen (EL), 2000-01-11:
De kan følge fra sekund til sekund, at nu er vi dér, nu er vi dér, nu er vi i udlandet og bruger kreditkortet, nu er vi i en anden by i Danmark og bruger vores dankort. Der foregår i det hele taget en overvågning i kraft af det her system, som vil gøre Politiets Efterretningsvæsen dybt misundeligt, og som det selvfølgelig også sikrer sig adgang til, hvis det har brug for det.
Jørn Dohrmann (DF), 2005-03-31:
Samtidig kan vi konstatere, at man laver en forenkling vedrørende klagerne i miljøsager, hvor det nu bliver sådan, at Miljøklagenævnet bliver eneste klageinstans i alle sagerne, hvor man i dag kan indbringe dem for Skov- og Naturstyrelsen, som jo egentlig hører ind under Miljøministeriet, og som man jo godt kunne forestille sig måske ikke altid er helt uvildige.
Pernille Rosenkrantz-Theil (EL), 2004-12-09:
Det er fint med makroøkonomiske planer og makroøkonomiske fremskrivninger, jeg har bare ikke hørt denne her regering komme med et eneste bud på, hvad man vil gøre ved arbejdsløsheden i Danmark, ikke et eneste bud hverken under denne her finanslov eller tidligere.
Anne Baastrup (SF), 2002-03-12:
Jeg deler da fuldstændig integrationsministerens ønske om, at vi bruger kreativiteten og fantasien, men der, hvor jeg bl.a. kan se, at der er problemer, er, at et af de eksempler, som Jyllands-Posten har fremdraget, er en mand, der ved de fremtidige ydelser får en månedlig ydelse, som han skal leve af, på 2.300 kr., og han har en husleje på 1.350 kr. om måneden.
Henriette Kjær (KF), 2005-03-04:
Det handler om, hvorvidt man har de sproglige forudsætninger, om ens egen sprogstamme måske harmonerer med den danske, så man derfor bedre kan lære det danske sprog, så jeg mener, hr. Frank Aaen maler et helt forkert billede af, hvad det er, vi ønsker at gøre.
Morten Østergaard (RV), 2006-05-03:
»Påvirker afsløringen af integrationsministerens forkerte oplysninger til Folketinget om opholdstiden for børn i de danske asylcentre statsministerens holdning til, hvor længe det er menneskeligt rimeligt at afviste asylansøgere skal forblive i asylcentrene under forhold, der af flere integrationspolitikere fra regeringspartierne er beskrevet som umenneskelige?«
Hans Andersen (V), 2004-01-22:
Jeg tror, jeg føler behov for at præcisere, at det her, vi taler om, som jeg finder er det væsentlige, er de 3.000 berusede personer og ikke de 11.000, som politiet skal tage vare på, i hvert fald de fleste af dem, fordi de ud over at have været berusede eksempelvis har været involveret i kriminelle forhold og derfor skal tvangstilbageholdes.
Peter Kofod (DF), 2024-12-18:
Der var folk derude, der spekulerede på, om de havde råd til at tænde ovnen, om man skulle have 22 grader i stuen, eller man skulle skrue en lille smule ned, fordi det var så dyrt at varme sit hjem op, eller putte strøm på sin bil, hvis man er så heldig at have en elbil, eller varme sin mad.
Troels Lund Poulsen (V), 2023-03-28:
Og det er jo ikke nogen hemmelighed, at Liberal Alliance og Venstre deler synspunkter om en lang række ting, men derfor kan det også undre, at de synspunkter, vi har i forhold til at gøre Danmark rigere, har Liberal Alliance på mange måder endnu ikke haft lyst til at være en del af.
Astrid Krag (SF), 2010-02-09:
Det her lovforslag kan jo ikke forhindre, at demente går hjemmefra, men ved at forbedre mulighederne for at anvende alarm- og pejlesystemer over for mennesker med demenslidelser kan vi forbedre mulighederne for, at den demente hurtigt findes og bringes hjem i trygge omgivelser.
Rune Lund (EL), 2018-01-10:
Det er også den konklusion, som Det Miljøøkonomiske Råd, som jo også er de økonomiske vismænd, kom frem til, da de udgav deres rapport den 28. februar 2017, hvor de jo præcis beskriver, at den overnormale profit i Danmark kun bliver beskattet med ca. 71 pct., mens den bliver beskattet med ca. 84 pct. i Norge, og at vi derfor bør sætte skatten op, og fordi vi ikke gør det, går vi glip af milliarder kroner.